CELEX: 32008H0472
Language: bg
Date: 2008-05-30 00:00:00
Title: 2008/472/ЕО: Препоръка на Комисията от 30 май 2008 година относно мерки за намаляване на рисковете от веществата 2,3-епоксипропилтриметиламониев хлорид (EPTAC), (3-хлоро-2-хидроксипропил) триметиламониев хлорид (СНРТАС) и хексахлороциклопентадиен (нотифицирано под номер C(2008) 2316) (Текст от значение за ЕИП)

21.6.2008   
            
            
               BG
            
            
               Официален вестник на Европейския съюз
            
            
               L 162/37
            
         
      ПРЕПОРЪКА НА КОМИСИЯТА
   
   от 30 май 2008 година
   относно мерки за намаляване на рисковете от веществата 2,3-епоксипропилтриметиламониев хлорид (EPTAC), (3-хлоро-2-хидроксипропил) триметиламониев хлорид (СНРТАС) и хексахлороциклопентадиен
   (нотифицирано под номер C(2008) 2316)
   (текст от значение за ЕИП)
   (2008/472/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 793/93 на Съвета от 23 март 1993 г. относно оценка и контрол на рисковете от съществуващите вещества (1), и по-специално член 11, параграф 2 от него,
   като има предвид, че:
   
               (1)
            
            
               В рамките на Регламент (ЕИО) № 793/93 следните вещества са определени като приоритетни вещества за оценка в съответствие с Регламент (ЕО) № 143/97 (2) на Комисията и Регламент (ЕО) № 2364/2000 (3) на Комисията, отнасящи се съответно до третия и четвъртия списък на приоритетни вещества, както е предвидено в Регламент (ЕИО) № 793/93:
               
                           —
                        
                        
                           2,3-епоксипропилтриметиламониев хлорид (EPTAC),
                        
                     
                           —
                        
                        
                           (3-хлоро-2-хидроксипропил)триметиламониев хлорид (CHPTAC),
                        
                     
                           —
                        
                        
                           хексахлороциклопентадиен.
                        
                     
         
               (2)
            
            
               Докладващите държави-членки, определени съгласно тези регламенти, извършиха дейности по оценка на рисковете за хората и околната среда от тези вещества съгласно Регламент (ЕО) № 1488/94 на Комисията от 28 юни 1994 г., определящ принципите за оценка на рисковете за хората и околната среда от съществуващите вещества в съответствие с Регламент (ЕИО) № 793/93 на Съвета (4) и предложиха стратегия за ограничаване на рисковете.
            
         
               (3)
            
            
               Бяха проведени консултации с Научния комитет по рисковете за здравето и околната среда (SCHER), като той даде становища по отношение на оценките на рисковете, извършени от докладчиците. Становищата бяха публикувани на интернет страницата на Научния комитет.
            
         
               (4)
            
            
               Резултатите от оценката на рисковете и последващите резултати от стратегиите за ограничаване на рисковете са представени в съответното Съобщение на Комисията (5).
            
         
               (5)
            
            
               Въз основа на тази оценка е уместно да се препоръчат някои мерки за ограничаване на рисковете от някои вещества. Що се отнася до веществата, които не са изрично включени в описанието на мерките, за тях няма препоръки към адресатите на настоящия документ.
            
         
               (6)
            
            
               Мерките за намаляване на рисковете, препоръчани по отношение на работниците, следва да бъдат разглеждани в рамките на законодателството за защита на работниците, за което се смята, че осигурява адекватна рамка за ограничаване до необходимата степен на рисковете от съответните вещества.
            
         
               (7)
            
            
               Мерките за намаляване на рисковете, предвидени в настоящата препоръка, са в съответствие със становището на Комитета, учреден съгласно член 15, параграф 1 от Регламент (ЕИО) № 793/93,
            
         ПРЕПОРЪЧВА:
   РАЗДЕЛ 1
   2,3-ЕПОКСИПРОПИЛТРИМЕТИЛАМОНИЕВ ХЛОРИД (EPTAC)
   
      
         (CAS № 3033-77-0; Einecs № 221-221-0)
      
   
   Мерки за намаляване на рисковете за работниците (1) и за околната среда (2)
   
               1.
            
            
               Работодателите, използващи 2,3-епоксипропилтриметиламониев хлорид при производството и като катионизационен агент при катионизация на нишесте, следва да вземат под внимание всички специфични за сектора упътвания, разработени на национално ниво въз основа на практическите насоки с незадължителен характер, съставени от Комисията в съответствие с член 12, параграф 2 от Директива 98/24/ЕО на Съвета (6) (Директивата за химическите агенти).
            
         
               2.
            
            
               Местните емисии в околната среда на 2,3-епоксипропилтриметиламониев хлорид следва, когато е необходимо, да се контролират чрез национални разпоредби, за да се гарантира, че не би могло да се очакват рискове за околната среда.
            
         РАЗДЕЛ 2
   (3-ХЛОРО-2-ХИДРОКСИПРОПИЛ)ТРИМЕТИЛАМОНИЕВ ХЛОРИД (CHPTAC)
   
      
         (CAS № 3327-22-8; Einecs № 222-048-3)
      
   
   Мерки за намаляване на рисковете за работниците (3) и за околната среда (4)
   
               3.
            
            
               Работодателите, използващи (3-хлоро-2-хидроксипропил) триметиламониев хлорид като катионизационен агент при катионизациация на нишесте, следва да вземат под внимание всички специфични за сектора упътвания, разработени на национално ниво въз основа на практическите насоки с незадължителен характер, съставени от Комисията в съответствие с член 12, параграф 2 от Директива 98/24/ЕО.
            
         
               4.
            
            
               Местните емисии в околната среда на (3-хлоро-2-хидроксипропил)триметиламониев хлорид следва, когато е необходимо, да се контролират чрез национални разпоредби, за да се гарантира, че не би могло да се очакват рискове за околната среда.
            
         РАЗДЕЛ 3
   АДРЕСАТИ
   
               5.
            
            
               Адресати на настоящата препоръка са всички сектори, които внасят, произвеждат, транспортират, съхраняват, изготвят препарати или извършват друга обработка, използват, обезвреждат или възстановяват разглежданите вещества, както и държавите-членки.
            
         
      Съставено в Брюксел на 30 май 2008 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 84, 5.4.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 25, 28.1.1997 г., стр. 13.
   
      (3)  ОВ L 273, 26.10.2000 г., стр. 5.
   
      (4)  ОВ L 161, 29.6.1994 г., стр. 3.
   
      (5)  ОВ C 157, 21.6.2008 г., стр. 10.
   
      (6)  ОВ L 131, 5.5.1998 г., стр. 11. Директива, изменена с Директива 2007/30/ЕО на Европейския парламент и на Съвета (ОВ L 165, 27.6.2007 г., стр. 21).